pythainlp/thaigov-v2-corpus-22032023 huggingface dataset:
วันพฤหัสบดีที่ 11 กุมภาพันธ์ 2564
กระทรวงยุติธรรม​ ประชุม​คณะกรรมการอำนวยการป้องกันและปราบปรามยาเสพติดแห่งชาติ ครั้งที่ ๑/๒๕๖๔
นายสมศักดิ์ เทพสุทิน รัฐมนตรีว่าการกระทรวงยุติธรรม​ ในฐานะประธาน​กรรมการ​ศูนย์​อำนวยการ​ป้องกันและปราบปราม​ยาเสพติด​ เป็นประธานการประชุม​คณะกรรมการอำนวยการป้องกันและปราบปรามยาเสพติดแห่งชาติ ครั้งที่ ๑/๒๕๖๔​
ในวันจันทร์ที่ ๘ กุมภาพันธ์ ๒๕๖๔ เวลา ๑๔.๐๐ น. ณ ห้องประชุมชิดชัย วรรณสถิตย์ ชั้น ๓อาคาร ๒ สำนักงาน ป.ป.ส. เขตดินแดง กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม​ ในฐานะประธาน​กรรมการ​ศูนย์​อำนวยการ​ป้องกันและปราบปราม​ยาเสพติด​ เป็นประธานการประชุม​คณะกรรมการอำนวยการป้องกันและปราบปรามยาเสพติดแห่งชาติ ครั้งที่ ๑/๒๕๖๔​ โดยมี ว่าที่ร้อยตรี ธนกฤต จิตรอารีย์รัตน์​ เลขานุการรัฐมนตรีว่าการกระทรวงยุติธรรม​ นายสามารถ เจนชัยจิตรวนิช ผู้ช่วยรัฐมนตรีประจำกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม​ นายวิชัย ไชยมงคล​​ เลขาธิการ ป.ป.ส.​ พร้อมด้วย​ คณะกรรมการ​อำนวยการ​ ศอ.ปส.​ และผู้บริหารจากหน่วยงาน​ต่างๆ​ เข้าร่วม​ฯ
เมื่อเข้าสู่วาระการประชุม พลเอก ประยุทธ์ จันทร์โอชา นายกรัฐมนตรี​ ได้บันทึกวีดีโอการมอบนโยบายยาเสพติดเพื่อเปิดในที่ประชุม โดยมีเนื้อหาว่า การป้องกันและปราบปรามยาเสพติดถือเป็นวาระสำคัญแห่งชาติ ที่รัฐบาลให้ความสำคัญในการแก้ไขเป็นลำดับต้น ที่ผ่านมาทุกหน่วยงานได้บูรณาการทำงานร่วมกันในการตัดวงจรยาเสพติดเพื่อให้ได้ทรัพย์สิน รวมถึง การปราบปรามอย่างเข้มข้น โดยในปี ๒๕๖๔ นี้รัฐบาลได้กำหนดเป้าหมายขยายผล อายัดทรัพย์สินเป็นมูลค่า ๖,๐๐๐ ล้านบาท
ด้านนายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า รัฐบาลและกระทรวงยุติธรรมได้มุ่งมั่นอย่างเต็มที่ และขับเคลื่อนการดำเนินงานอย่างรอบด้านเพื่อแก้ไขปัญหายาเสพติด โดยมุ่งเน้นไปที่การยึดทรัพย์สินตัดวงจรยาเสพติด
โดยที่ประชุมรับทราบมาตรการความร่วมมือระหว่างประเทศ​ มาตรการปราบปรามและบังคับใช้กฎหมาย​ มาตรการปราบปรามและบังคับใช้กฎหมาย ป้องกัน และบำบัดรักษา​ มาตรการบริหารจัดการ​นอกจากนี้ ที่ประชุมพิจารณา มาตรการปราบปรามและบังคับใช้กฎหมาย​ ประกอบด้วย การยึดทรัพย์ ตัดวงจรยาเสพติด
๑) การดำเนินงานของศูนย์ปฏิบัติการยึดทรัพย์สินเครือข่ายยาเสพติด
๒) แนวทางการดำเนินงานขยายผลยึดทรัพย์ ตัดวงจรยาเสพติด
๓) การแก้ไขกฎหมายให้สอดคล้องกับนโยบายนายกรัฐมนตรี และรัฐมนตรีว่าการกระทรวงยุติธรรม
๔) การสนับสนุนเครื่องมือที่ทันสมัยให้กับหน่วยงานหลัก ได้แก่ บช.ปส.​ กรมสอบสวนคดีพิเศษ และบริการให้กับหน่วยงานที่เกี่ยวข้องในการขยายผลยึดทรัพย์สินที่ได้มาจากการค้ายาเสพติด
๕) การอบรมการใช้เครื่องมือเทคโนโลยีให้เกิดประโยชน์สูงสุด และสกุลเงินดิจิทัล (Cryptocurrency) รวมถึงการประสานความร่วมมือกับหน่วยงานต่างประเทศ
วันพฤหัสบดีที่ 11 กุมภาพันธ์ 2564
ผู้ช่วยปลัดวธ.ร่วมเป็นประธานแถลงข่าวงานประกาศรางวัลภาพยนตร์แห่งชาติ สุพรรณหงส์ ครั้งที่ ๒๙
ผู้ช่วยปลัดวธ.ร่วมเป็นประธานแถลงข่าวงานประกาศรางวัลภาพยนตร์แห่งชาติ สุพรรณหงส์ ครั้งที่ ๒๙
วันที่ ๑๐ กุมภาพันธ์ ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม มอบหมายให้ นางสาวเพชรรัตน์ สายทอง ผู้ช่วยปลัดกระทรวงวัฒนธรรม ร่วมเป็นประธานแถลงข่าวงานประกาศรางวัลภาพยนตร์แห่งชาติ สุพรรณหงส์ ครั้งที่ ๒๙ โดยมี นายวิเชียร จันทรโณทัย ผู้ว่าราชการจังหวัดนครราชสีมา นายสมชัย ฉัตรพัฒนศิริ ประธานสมาพันธ์สมาคมภาพยนตร์แห่งชาติ ดร.สรจักร เกษมสุวรรณ เลขาธิการสมาพันธ์สมาคมภาพยนตร์แห่งชาติ กรรมการสมาพันธ์สมาคมภาพยนตร์แห่งชาติ เจ้าหน้าที่ สื่อมวลชน และประชาชนผู้สนใจ เข้าร่วม ณ ควอเทียร์ซีเนอาร์ต (Quartier CineArt) ชั้น ๔ ศูนย์การค้า The Emquartier
ทั้งนี้ งานประกาศ "รางวัลภาพยนตร์แห่งชาติสุพรรณหงส์ ครั้งที่ ๒๙" กำหนดจัดขึ้น วันที่ ๒๘ กุมภาพันธ์ ๒๕๖๔ ณ MCC HALL ชั้น ๓ เดอะมอลล์โคราช จังหวัดนครราชสีมา มีการถ่ายทอดสดผ่าน Workpoint TV ช่อง ๒๓ เวลา ๒๒.๑๕ น. เป็นต้นไป
วันพฤหัสบดีที่ 11 กุมภาพันธ์ 2564
กรมการจัดหางาน เชิญ ประชาชนใช้บริการ E-service ปลอดภัย ห่างไกล โควิด-19
อธิบดีกรมการจัดหางาน แนะนำช่องทางการให้บริการทางออนไลน์ของกรมการจัดหางาน เพิ่มประสิทธิภาพการให้บริการ สอดรับมาตรการลดความเสี่ยงแพร่เชื้อโควิด-19
นายสุชาติ พรชัยวิเศษกุล อธิบดีกรมการจัดหางาน เปิดเผยว่า กรมการจัดหางาน ตั้งเป้ายกระดับการให้บริการประชาชน ผ่านบริการอิเล็กทรอนิกส์ภาครัฐ เพื่อครอบคลุมการให้บริการแก่ประชาชนที่ต้องการติดต่อราชการทุกพื้นที่ ช่วยลดภาระค่าใช้จ่ายของประชาชน และลดความเสี่ยงการแพร่ระบาดของเชื้อไวรัสโคโรนา 2019 จากการรวมกลุ่มของประชาชน ตามที่รัฐมนตรีว่าการกระทรวงแรงงาน นายสุชาติ ชมกลิ่น เน้นย้ำ ให้หน่วยงานในสังกัดกระทรวงแรงงานปฏิบัติตามมาตรการกระทรวงสาธารณสุขอย่างเคร่งครัด
สำหรับประชาชนที่ต้องการติดต่อขอรับบริการตามภารกิจต่าง ๆ ของกรมการจัดหางาน สามารถดำเนินการได้ด้วยตนเอง โดยใช้ช่องทางออนไลน์ (E – Services) ดังนี้
1. ต้องการหางานทำ หรือนายจ้าง/สถานประกอบการที่ต้องการหาคนทำงาน ใช้บริการได้ที่ smartjob.doe.go.th หรือ ไทยมีงานทำ.com
2. ระบบขึ้นทะเบียน/รายงานตัวผู้ประกันตนกรณีว่างงาน ใช้บริการได้ที่ empui.doe.go.th
3. ต้องการเข้าร่วมโครงการส่งเสริมการจ้างงานใหม่ สำหรับผู้จบการศึกษาใหม่โดยภาครัฐและภาคเอกชน (Co-Payment) ลงทะเบียนได้ที่ www.จ้างงานเด็กจบใหม่.com
4. ต้องการลงทะเบียนแจ้งความประสงค์ไปทำงานต่างประเทศ แจ้งการเดินทางไปทำงานต่างประเทศด้วยตนเอง /แจ้งการเดินทางกลับไปทำงานต่างประเทศ ใช้บริการได้ที่ toea.doe.go.th
5. ระบบอนุญาตทำงานของคนต่างด้าว (3 สัญชาติ) e-workpermit.doe.go.th
6. ระบบแจ้งการทำงานของคนต่างด้าว ทาง Application ชื่อ e-inform
อธิบดีกรมการจัดหางาน กล่าวเพิ่มเติมว่า ได้สั่งการให้สำนักงานจัดหางานจังหวัด และสำนักจัดหางานกรุงเทพมหานครพื้นที่ 1-10 ประชาสัมพันธ์สร้างความรู้ความเข้าใจให้แก่นายจ้าง/สถานประกอบการ คนหางานและประชาชนทั่วไปที่มาติดต่อราชการ ให้ตระหนักถึงมาตรการป้องกันและควบคุมโรค ทราบวิธีป้องกันตนเองจากการแพร่ระบาดของโรคโควิด-19 การเว้นระยะห่างทางสังคม (Social Distancing) และการงดเว้นไปในสถานที่ที่มีคนหนาแน่น รวมถึงสถานที่ราชการหากไม่มีความจำเป็น กรณีไม่สามารถหลีกเลี่ยงได้ขอความร่วมมือให้สวมหน้ากากอนามัยตลอดระยะเวลาที่ใช้บริการ ณ สำนักงานจัดหางานจังหวัด สำนักงานจัดหางานกรุงเทพมหานครพื้นที่ 1 – 10 รวมทั้งปฏิบัติตามมาตรการที่เจ้าหน้าที่แนะนำอย่างเคร่งครัด หรือสอบถามรายละเอียดเพิ่มเติมได้ที่สายด่วนกระทรวงแรงงาน โทร.1506 กด 2 กรมการจัดหางาน
วันพฤหัสบดีที่ 11 กุมภาพันธ์ 2564
กรุงไทยผนึกกำลังบริษัทในเครือดึง KTC ร่วมต่อยอดธุรกิจลีสซิ่ง
ธ.กรุงไทยเดินหน้าลุยธุรกิจลีสซิ่ง ดึง KTC ถือหุ้นบริษัท KTB LEASING ในสัดส่วน 75.05 % และธนาคารกรุงไทยลดสัดส่วนเหลือ 24.95% นำศักยภาพของกลุ่มบริษัทในเครือ มาต่อยอดธุรกิจใช้จุดแข็งของKTC ที่เชี่ยวชาญในธุรกิจรายย่อย มาพัฒนาผลิตภัณฑ์
ธนาคารกรุงไทยเดินหน้าลุยธุรกิจลีสซิ่ง ดึง KTC ถือหุ้นบริษัท KTB LEASING ในสัดส่วน 75.05 % และธนาคารกรุงไทยลดสัดส่วนเหลือ 24.95% นำศักยภาพของกลุ่มบริษัทในเครือ มาต่อยอดธุรกิจใช้จุดแข็งของKTC ที่เชี่ยวชาญในธุรกิจรายย่อย มาพัฒนาผลิตภัณฑ์ และขายผ่านเครือข่ายสาขาที่แข็งแกร่งของธนาคารที่ครอบคลุมทั่วประเทศ มั่นใจบริษัท KTB LEASING จะเติบโตและมีส่วนแบ่งในตลาดสินเชื่อรถยนต์เพิ่มขึ้น
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่าหลังจากธนาคารมียุทธศาสตร์ในการปรับพอร์ต บริษัทKTB LEASING บูรณาการกระบวนการติดตามหนี้ และปรับแผนธุรกิจใหม่หมด ขณะนี้ธนาคารพร้อมที่จะผนึกกำลังนำจุดแข็งของกลุ่มธุรกิจ มาส่งเสริมกันและกัน เพื่อเพิ่มศักยภาพในการแข่งขัน และประสานประโยชน์ทางธุรกิจอย่างรอบด้าน โดยล่าสุดธนาคาร ปรับเปลี่ยนสัดส่วนการถือหุ้นในบริษัทกรุงไทยธุรกิจลีสซิ่ง หรือ KTB LEASING โดยจะ ให้บริษัทบัตรกรุงไทย หรือ KTC เข้าถือหุ้นในสัดส่วน 75.05% และธนาคารกรุงไทยลดการถือหุ้นเหลือเพียง 24.95% ซึ่งคณะกรรมการธนาคารได้อนุมัติแล้วในวันนี้ และอยู่ระหว่างเสนอขออนุมัติต่อที่ประชุมผู้ถือหุ้นของ KTC
ธนาคารเชื่อมั่นว่า ความโดดเด่นและความเชี่ยวชาญในการทำธุรกิจสินเชื่อรายย่อยของ KTC ทั้งสินเชื่อบุคคล สินเชื่อทะเบียนรถยนต์ KTC พี่เบิ้ม สินเชื่อนาโนไฟแนนซ์ จะช่วยเพิ่มสัดส่วนธุรกิจลีสซิ่งของบริษัท KTB LEASING โดยเฉพาะในส่วนของสินเชื่อกลุ่มตลาดรถยนต์ใหม่ รถมือ 2 และรถแลกเงิน ซึ่งเป็นกลุ่มผลิตภัณฑ์ที่มีตลาดใหญ่ และมีศักยภาพในการเติบโต โดยลูกค้าสามารถเข้าถึงบริการและผลิตภัณฑ์ผ่านทีมการตลาดของทั้งบริษัท ตลอดจนเครือข่ายสาขาของธนาคารกรุงไทยที่ครอบคลุมกว่า 1,000 แห่งทั่วประเทศ ซึ่งจะทำให้ธนาคารกรุงไทยต่อยอดธุรกิจ และเพิ่มความสามารถในการทำรายได้
นายผยง ศรีวณิช กล่าวในตอนท้ายว่า ที่ผ่านมา บริษัท KTB LEASING เน้นธุรกิจด้านเช่าซื้อเครื่องจักร ดังนั้นการดึง KTC มาถือหุ้นในครั้งนี้ จะได้เห็นผลิตภัณฑ์ใหม่ๆที่ช่วยเพิ่มความคึกคักให้กับตลาด ลีสซิ่ง รวมทั้งเพิ่มทางเลือกให้กับลูกค้า ที่สำคัญจะเป็นการขยายฐานลูกค้า และเพิ่มผลตอบแทนให้กับธนาคาร ทั้งนี้ปัจจุบันธนาคารกรุงไทยถือหุ้นใน KTC 49.3%
วันพฤหัสบดีที่ 11 กุมภาพันธ์ 2564
กระทรวงยุติธรรม สำนักงาน ป.ป.ส. ร่วมตำรวจ-ฝ่ายปกครอง แถลงโชว์ผลงานยึดทรัพย์สินเครือข่ายยาเสพติดเมืองกาญจนบุรี รวมมูลค่า 15 ล้านบาท ตามแผนปฏิบัติการ “ยุทธการพิทักษ์ไทย”
กระทรวงยุติธรรม สำนักงาน ป.ป.ส. ร่วมตำรวจ-ฝ่ายปกครอง แถลงโชว์ผลงานยึดทรัพย์สินเครือข่ายยาเสพติดเมืองกาญจนบุรี รวมมูลค่า 15 ล้านบาท ตามแผนปฏิบัติการ “ยุทธการพิทักษ์ไทย”
ในวันอาทิตย์ที่ 7 กุมภาพันธ์ 2564 ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมด้วย พ.ต.ท.ไพศิษฎ์ สังคหะพงศ์ รองเลขาธิการ ป.ป.ส. ร้อยตรี พงศธร ศิริสาคร รองผู้ว่าราชการจังหวัดกาญจนบุรี นายอำนาจ เหล่ากอที ผอ.ปปส.ภ.7 นายอุดมชัย โลหณุต ผอ.สปป. พล.ต.ต.วรณัน สุขเจริญ ผบก.ภ.จว.กาญจนบุรี พ.ต.อ.กฤติชัย ทองอยู่ รองผบก.ภ.จว.กาญจนบุรี พร้อมด้วยผู้แทนจากกองบังคับการสืบสวนสอบสวนภูธรภาค 7 ตำรวจภูธรจังหวัดกาญจนบุรี กองบัญชาการตำรวจปราบปรามยาเสพติด กองอำนวยการรักษาความมั่นคงภายในราชอาณาจักร ฝ่ายปกครองในพื้นที่ และ ปปส.ภ.7 แถลงข่าวคดีเครือข่ายนายไพโรจน์ ภู่ฉุน ภายใต้แผนปฏิบัติการ “ยุทธการพิทักษ์ไทย ยึดทรัพย์ตัดวงจรยาเสพติด 1/64” ในพื้นที่ อ.ท่าม่วง จ.กาญจนบุรี
ผลการปฏิบัติ ได้จับกุมนายไพโรจน์ ภู่ฉุน จากการตรวจสอบเพื่อยึด/อายัดทรัพย์สินที่มีเหตุอันควรสงสัยว่าเป็นทรัพย์สินที่เกี่ยวเนื่องกับการกระทำความผิดเกี่ยวกับยาเสพติดในความครอบครองของผู้ต้องหา ได้แก่ โคขุน จำนวน 257 ตัว บ้านพร้อมที่ดิน 1 แปลง รถยนต์ จำนวน 3 คัน รถจักรยานยนต์ จำนวน 1 คัน รถไถ จำนวน 2 คัน และเครื่องอัดฟาง จำนวน 1 คันรวมมูลค่ากว่า 15,000,000 บาท
ทั้งนี้ ปฏิบัติการดังกล่าวเป็นการบูรณาการความร่วมมือครั้งสำคัญของหลายหน่วยงาน และเป็นการใช้อำนาจตาม พ.ร.บ.มาตรการในการปราบปรามผู้กระทำความผิดเกี่ยวกับยาเสพติด พ.ศ. 2534 (มาตรการสมคบ สนับสนุนช่วยเหลือ) โดยขยายผลจับกุมบุคคลที่เกี่ยวข้องและยึดทรัพย์สิน เพื่อทำลายเครือข่ายและโครงสร้างการค้ายาเสพติดรายสำคัญ ที่ส่งผลกระทบต่อสภาพปัญหาการแพร่ระบาดยาเสพติดของประเทศ
วันพฤหัสบดีที่ 11 กุมภาพันธ์ 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 5 - 10 กุมภาพันธ์ 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 5 - 10 กุมภาพันธ์ 2564  พบการกระทำผิด จำนวน 616 คดี คิดเป็นเงินค่าปรับ 12.09 ล้านบาท
นายณัฐกร อุเทนสุต ผู้อำนวยการสำนักแผนภาษี รักษาการในตำแหน่งที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 5 - 10 กุมภาพันธ์ 2564) พบว่ามีการกระทำผิด จำนวน 616 คดี คิดเป็นเงินค่าปรับ 12.09 ล้านบาท โดยแยกเป็น สุรา จำนวน 335 คดี ค่าปรับ 2.48 ล้านบาท ยาสูบ จำนวน 208 คดี ค่าปรับ 3.68 ล้านบาท ไพ่ จำนวน 10 คดี ค่าปรับ 0.05 ล้านบาท น้ำมันและผลิตภัณฑ์น้ำมัน จำนวน 23 คดี ค่าปรับ 2.91 ล้านบาท น้ำหอม จำนวน 2 คดี ค่าปรับ 0.05 ล้านบาท รถจักรยานยนต์ จำนวน 27 คดี ค่าปรับ 0.96 ล้านบาท และสินค้าอื่น ๆ จำนวน 11 คดี ค่าปรับ 1.96 ล้านบาท โดยมีของกลางแยกเป็นน้ำสุรา จำนวน 5,812.620 ลิตร ยาสูบ จำนวน 10,049 ซอง ไพ่ จำนวน 156 สำรับ น้ำมันและผลิตภัณฑ์น้ำมัน จำนวน 86,935.000 ลิตร น้ำหอม จำนวน 356 ขวด รถจักรยานยนต์ จำนวน 109 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 10 กุมภาพันธ์ 2564 พบว่ามีการกระทำผิด จำนวน 10,766 คดี คิดเป็นเงินค่าปรับ 199.13 ล้านบาท โดยแยกเป็น สุรา จำนวน 6,066 คดี ค่าปรับ 55.33 ล้านบาท ยาสูบ จำนวน 3,252 คดี ค่าปรับ 73.65 ล้านบาท ไพ่ จำนวน 249 คดี ค่าปรับ 3.03 ล้านบาท น้ำมันและผลิตภัณฑ์น้ำมัน จำนวน 436 คดี ค่าปรับ 30.65 ล้านบาท น้ำหอม จำนวน 41 คดี ค่าปรับ 1.75 ล้านบาท รถจักรยานยนต์ จำนวน 498 คดี ค่าปรับ จำนวน 13.44 ล้านบาท และสินค้าอื่น ๆ จำนวน 224 คดี ค่าปรับ 21.28 ล้านบาท โดยมีของกลางแยกเป็นน้ำสุรา จำนวน 261,551.239 ลิตร ยาสูบ จำนวน 231,104 ซอง ไพ่ จำนวน 17,855 สำรับ น้ำมันและผลิตภัณฑ์น้ำมัน จำนวน 915,626.000 ลิตร น้ำหอม จำนวน 87,012 ขวด รถจักรยานยนต์ จำนวน 793 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนำจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันพฤหัสบดีที่ 11 กุมภาพันธ์ 2564
กรุงไทยยกระดับประสิทธิภาพการให้บริการ พัฒนาระบบอิเล็กทรอนิกส์
ธนาคารกรุงไทย ยกระดับประสิทธิภาพการให้บริการ พัฒนาและปรับปรุงระบบอิเล็กทรอนิกส์  ส่งผลให้ลูกค้าไม่สามารถใช้บริการได้ในวันเสาร์ที่ 13 กุมภาพันธ์ 2564 ระหว่างเวลา 00.15 – 07.45 น.
ธนาคารกรุงไทย ยกระดับประสิทธิภาพการให้บริการ พัฒนาและปรับปรุงระบบอิเล็กทรอนิกส์ ส่งผลให้ลูกค้าไม่สามารถใช้บริการได้ในวันเสาร์ที่ 13 กุมภาพันธ์ 2564 ระหว่างเวลา 00.15 – 07.45 น. โดยมีรายละเอียดดังนี้
● แอปพลิเคชัน Krungthai NEXT เป๋าตัง เป๋าตุง และถุงเงิน
● บริการแจ้งเตือนอัตโนมัติผ่านโทรศัพท์มือถือ และ Krungthai Connext บริการแจ้งเตือนเงินเข้า-ออกบัญชีกรุงไทย และ G-wallet บนแอปพลิเคชันเป๋าตัง ผ่านไลน์
● บริการเว็บไซต์และแพลตฟอร์มต่างๆ Krungthai Internet Banking Krungthai Corporate Online Krungthai Contact Center Krungthai PromptPay Krungthai CO-OP Krungthai e-Cheque Krungthai Biz Payment กรุงไทย เติมบุญ บริการรับชำระเงินออนไลน์ บริการจองซื้อหลักทรัพย์ออนไลน์ บริการ CGP – Corporate Group Payment Oil บริการชำระเงินผ่าน Alipay และ Wechat และบริการหลักทรัพย์จัดการกองทุนกรุงไทย (Selling Agent)
● บริการบัตร Krungthai Verified by Visa Krungthai IPAC Krungthai Debit Card Krungthai Cash Card Krungthai Travel Card
รวมทั้ง Krungthai ATM / ADM Krungthai Tele-Banking บริการรับชำระค่าสินค้าและบริการ เครื่องรูดบัตรอิเล็กทรอนิกส์ บริการตรวจสอบยอดเงินในบัตรองค์การขนส่งมวลชนกรุงเทพ (ขสมก.) บูธแลกเปลี่ยนเงินตราต่างประเทศ ธนาคารขออภัยในความไม่สะดวก สอบถามข้อมูลเพิ่มเติมได้ที่ Krungthai Contact Center หมายเลข 02 111 1111
วันพฤหัสบดีที่ 11 กุมภาพันธ์ 2564
นายกฯ ย้ำความร่วมมือไทย-ปานามา อาศัยจุดแข็งด้านโลจิสติกส์เชื่อมโยงระหว่างประเทศและระหว่างภูมิภาค เพื่อฟื้นฟูเศรษฐกิจภายหลังสถานการณ์โควิด-19 อย่างยั่งยืน
นายกฯ ย้ำความร่วมมือไทย-ปานามา อาศัยจุดแข็งด้านโลจิสติกส์เชื่อมโยงระหว่างประเทศและระหว่างภูมิภาค เพื่อฟื้นฟูเศรษฐกิจภายหลังสถานการณ์โควิด-19 อย่างยั่งยืน
วันนี้ (วันพฤหัสบดีที่ 11 กุมภาพันธ์ 2564) เวลา 14.30 น. ณ ห้องสีงาช้าง ตึกไทยคู่ฟ้า ทำเนียบรัฐบาล นางสาวอิตเซล การินา เชน ชัน (H.E. Ms. Itzel Karina Chen Chan) เอกอัครราชทูตสาธารณรัฐปานามาประจำประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเข้ารับหน้าที่ ภายหลังเสร็จสิ้นการหารือ นายอนุชา บูรพชัยศรี โฆษกประจำสำนักนายกรัฐมนตรี สรุปสาระสำคัญ ดังนี้
นายกรัฐมนตรีแสดงความยินดีกับเอกอัครราชทูตฯ ในโอกาสเข้ารับตำแหน่ง ชื่นชมความสัมพันธ์อันดีระหว่างไทยกับปานามาที่มีมายาวนานเกือบ 40 ปี โดยเชื่อมั่นว่าภายใต้การทำงานของเอกอัครราชทูตฯ จะมีส่วนช่วยส่งเสริมความสัมพันธ์ระหว่างกันให้แน่นแฟ้นและยั่งยืนมากขึ้น ยืนยันรัฐบาลไทยพร้อมให้การสนับสนุนและร่วมมือกับเอกอัครราชทูตฯ เพื่อความร่วมมือที่เป็นประโยชน์ระหว่างกันยิ่งขึ้น โดยเฉพาะความร่วมมือทวิภาคีด้านเศรษฐกิจ การค้า การลงทุน และการท่องเที่ยว นอกจากนี้ นายกรัฐมนตรีขอบคุณรัฐบาลปานามาที่ได้ถวายการต้อนรับสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อย่างสมพระเกียรติ ในโอกาสเสด็จเยือนปานามา เมื่อปี 2562
เอกอัครราชทูตฯ ขอบคุณนายกรัฐมนตรีที่สละเวลาให้เข้าพบ ยินดีที่ไทยและปานามามีความสัมพันธ์ที่ใกล้ชิดกันมาอย่างยาวนาน ยืนยันพร้อมทำงานร่วมกับรัฐบาลไทยเพื่อส่งเสริมความสัมพันธ์ระหว่างกันให้แน่นแฟ้นยิ่งขึ้นในทุกมิติ โดยเอกอัครราชทูตฯ ชื่นชมนโยบายการพัฒนาเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy : BCG) ของไทย สนใจเรียนรู้แนวทางเพื่อนำไปปรับใช้กับปานามาต่อไป นอกจากนี้ เอกอัครราชทูตฯ ขอบคุณรัฐบาลไทยที่ได้ให้ความช่วยเหลือด้านสาธารณสุข ทั้งเวชภัณฑ์ชุดตรวจหาเชื้อโควิด-19 การแบ่งปันความรู้ และประสบการณ์ของไทยแก่ปานามาในช่วงสถานการณ์โควิด-19
โอกาสนี้ ทั้งสองฝ่ายเห็นพ้องในการส่งเสริมความร่วมมือทางเศรษฐกิจระหว่างกันให้มากขึ้น โดยอาศัยจุดแข็งของการเป็นศูนย์กลางด้านโลจิสติกส์ และศักยภาพในการกระจายสินค้าของไทยและปานามา ซึ่งจะเป็นโอกาสการเชื่อมโยงระหว่างภูมิภาคอาเซียนกับลาตินอเมริกาได้ โดยนายกรัฐมนตรีเชิญชวนให้ปานามาเข้ามามีส่วนร่วมใน เขตพัฒนาพิเศษภาคตะวันออก (EEC) รวมถึงสนใจให้มีการแลกเปลี่ยนองค์ความรู้และประสบการณ์การบริหารจัดการคลองปานามาและการพัฒนาพื้นที่เศรษฐกิจรอบคลองจากปานามา ในโอกาสเดียวกันนี้ ฝ่ายไทยพร้อมแลกเปลี่ยนองค์ความรู้ด้านการเกษตรและการท่องเที่ยวแก่ปานามา เพื่อส่งเสริมการพัฒนาและฟื้นฟูเศรษฐกิจภายหลังสถานการณ์โควิด-19 อย่างยั่งยืน
************************
วันพฤหัสบดีที่ 11 กุมภาพันธ์ 2564
ทส. ลงพื้นที่ตรวจการจัดการสิ่งแวดล้อม สมุทรปราการ พร้อมเร่งขับเคลื่อนอุตสาหกรรม มิติใหม่ New Nomal ด้านสิ่งแวดล้อม
ทส. ลงพื้นที่ตรวจการจัดการสิ่งแวดล้อม สมุทรปราการ พร้อมเร่งขับเคลื่อนอุตสาหกรรม มิติใหม่ New Nomal ด้านสิ่งแวดล้อม
ทส. ลงพื้นที่ตรวจการจัดการสิ่งแวดล้อม สมุทรปราการ พร้อมเร่งขับเคลื่อนอุตสาหกรรม มิติใหม่ New Nomal ด้านสิ่งแวดล้อม
วันนี้ (11 กุมภาพันธ์ 2564) เวลาประมาณ 10.15 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารระดับสูงที่เกี่ยวข้องในสังกัดกระทรวงทรัพยากรธรรมชาติและสิ่งแวดล้อม (ทส.) ลงพื้นที่ตรวจติดตามการดำเนินงานแก้ไขปัญหาด้านสิ่งแวดล้อมในพื้นที่จังหวัดสมุทรปราการ โดยรับฟังปัญหา อุปสรรคในการดำเนินงาน และลงพื้นที่ตรวจระบบการจัดการน้ำเสียของบริษัทเขตประกอบการอุตสาหกรรมฟอกหนัง กม. 34 จำกัด พร้อมทั้งมอบนโยบายและให้ข้อเสนอแนะการดำเนินงานฯ
โดยขอให้ส่วนราชการ และผู้ประกอบการ ในพื้นที่จังหวัดสมุทรปราการ เข้มงวดกับการบำบัดน้ำเสียของโรงงานที่อยู่ในความดูแล รวมถึงการบำบัดน้ำเสียของชุมชน ก่อนที่ปล่อยลงสู่ระบบนิเวศ และให้รักษามาตรฐานการดำเนินงานที่เป็นมิตรต่อสิ่งแวดล้อม รวมถึงการใช้พลังงานสะอาด การใช้พลังงานทดแทน ให้มีความต่อเนื่อง
อีกทั้งให้สำนักงานทรัพยากรธรรมชาติและสิ่งแวดล้อมจังหวัดสมุทรปราการ เป็นศูนย์กลางในการประสานงานในพื้นที่ และให้กรมควบคุมมลพิษ ทบทวนมาตรฐานการระบายน้ำทิ้ง และให้หน่วยงานในสังกัด ทส. ที่้กี่ยวข้อง ให้การสนับสนุนการดำเนินงานอย่างเต็มกำลังทั้งนี้ เพื่อให้อุตสาหกรรมของประเทศไทย ก้าวสู่บริบทมิติใหม่ New Nomal ด้านสิ่งแวดล้อม และเป็นการรักษาความหลากหลายทางชีวภาพและรักษาฐานการพัฒนาเศรษฐกิจของประเทศในพื้นที่จังหวัดสมุทรปราการสู่ความยั่งยืน
วันพฤหัสบดีที่ 11 กุมภาพันธ์ 2564
รัฐมนตรีว่าการกระทรวงยุติธรรม ให้การต้อนรับเอกอัครราชทูตวิสามัญผู้มีอำนาจเต็มแห่งญี่ปุ่นประจำประเทศไทย
นายสมศักดิ์ เทพสุทิน รัฐมนตรีว่าการกระทรวงยุติธรรม ให้การต้อนรับนายคาซูยะ นาชิดะ (Mr. Nashida Kazuya) เอกอัครราชทูตวิสามัญผู้มีอำนาจเต็มแห่งญี่ปุ่นประจำประเทศไทย และคณะ
ในวันอังคารที่ ๙ กุมภาพันธ์ ๒๕๖๔ เวลา ๑๔.๓๐ น. ณ ห้องรับรองกระทรวงยุติธรรม ๓ - ๐๑ ชั้น ๓ ที่ทำการกระทรวงยุติธรรม ถนนแจ้งวัฒนะ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม ให้การต้อนรับนายคาซูยะ นาชิดะ (Mr. Nashida Kazuya) เอกอัครราชทูตวิสามัญผู้มีอำนาจเต็มแห่งญี่ปุ่นประจำประเทศไทย และคณะ ในโอกาสเข้าเยี่ยมคารวะ และหารือข้อราชการ โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรมศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วยคณะผู้บริหารกระทรวงยุติธรรม ให้การต้อนรับ
ในการนี้ เอกอัครราชทูตฯ ได้เรียนเชิญรัฐมนตรีว่าการกระทรวงยุติธรรมเข้าร่วมการประชุมสหประชาชาติว่าด้วยการป้องกันอาชญากรรมและความยุติธรรมทางอาญา สมัยที่ ๑๔(The 14th United Nations Congress on Crime Prevention and Criminal Justice – UN Crime Congress) ซึ่งมีกำหนดจัดขึ้น ณ นครเกียวโต ประเทศญี่ปุ่น ระหว่างวันที่ ๗ – ๑๒ มีนาคม ๒๕๖๔อีกทั้ง ได้แสดงความมุ่งมั่นที่จะพัฒนาความร่วมมือในด้านต่าง ๆ โดยเฉพาะอย่างยิ่งการผลักดันการดำเนินงานตามบันทึกข้อตกลงความร่วมมือระหว่างกระทรวงยุติธรรมไทยกับกระทรวงยุติธรรมญี่ปุ่น ตลอดจนประเด็นด้านการปฏิบัติต่อผู้ต้องขัง นอกจากนี้ได้หารือเกี่ยวกับความคืบหน้าในการสืบสวนสอบสวนคดีของนางสาวโทโมโกะ คาวาชิตะซึ่งการหารือข้อราชการในครั้งนี้ นับเป็นการกระชับความสัมพันธ์ระหว่างประเทศไทยและญี่ปุ่นให้มีความแน่นแฟ้นยิ่งขึ้น
วันพฤหัสบดีที่ 11 กุมภาพันธ์ 2564
รมช.มนัญญา ลงพื้นที่ดูงานกลุ่มวิสาหกิจชุมชนปลูกผักบ้านโนนสวรรค์ จังหวัดบุรีรัมย์
รมช.มนัญญา ลงพื้นที่ดูงานกลุ่มวิสาหกิจชุมชนปลูกผักบ้านโนนสวรรค์ จังหวัดบุรีรัมย์ สนับสนุนทำเกษตรปลอดภัย เกษตรกรมีรายได้เพิ่ม
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามการดำเนินงานของกลุ่มวิสาหกิจชุมชนปลูกผักบ้านโนนสวรรค์ โดยศูนย์วิจัยและพัฒนาการเกษตรบุรีรัมย์ ณ หมู่ที่ 5 ตำบลบ้านด่าน อำเภอบ้านด่าน จังหวัดบุรีรัมย์ ว่าศูนย์วิจัยและพัฒนาการเกษตรบุรีรัมย์ได้ส่งเสริมการใช้ชีวภัณฑ์ไส้เดือนฝอยสายพันธุ์ไทยและแมลงหางหนีบให้แก่เกษตรกรนำไปเลี้ยงขยายเพื่อใช้ควบคุมป้องกันกำจัดแมลงศัตรูพืช ทำให้เกิดความปลอดภัยต่อเกษตรกรและผู้บริโภค โดยไม่ต้องใช้สารเคมี นอกจากนี้ ยังส่งเสริมการปรับปรุงบำรุงดินด้วยการใช้แหนแดงและปุ๋ยหมักเติมอากาศ ทำให้เกษตรกรลดการใช้ปุ๋ยเคมีได้มากกว่า 75% ส่งผลให้เกษตรกรสมาชิกกลุ่มวิสาหกิจชุมชนฯ สามารถลดต้นทุนการผลิต และค่าใช้จ่ายในการเดินทาง ทำให้เกษตรกรมีรายได้เสริมจากการปลูกพืชผักจำหน่ายที่ตลาดในจังหวัดบุรีรัมย์ เดือนละ 15,000-20,000 บาทต่อครัวเรือน
นอกจากนี้ รัฐมนตรีช่วยว่าการกระทรวงเกษตรและสหกรณ์ ยังได้กล่าวมอบนโยบายส่งเสริมสนับสนุนการทำเกษตรปลอดภัย พร้อมทั้งมอบประกาศนียบัตรแก่เกษตรกรที่ได้รับรองมาตรฐานสินค้าเกษตรกรปฏิบัติทางการเกษตรที่ดีสำหรับพืชอาหาร มอบปัจจัยการผลิตแหนแดงและปุ๋ยหมักเติมอากาศแก่เกษตรกรด้วย
ทั้งนี้ กลุ่มวิสาหกิจชุมชนปลูกผักบ้านโนนสวรรค์ ตั้งขึ้นเมื่อปี 2556 จากการรวมกลุ่มของเกษตรกรที่ต้องการปลูกพืชผักเป็นอาชีพเสริมหลังว่างเว้นจากการทำนา โดยสมาชิก 36 คน ได้จัดแบ่งพื้นที่สาธารณประโยชน์คนละ 2 งาน ปลูกพืชผักหลายชนิดตามแนวปรัชญาเศรษฐกิจพอเพียง เพื่อสร้างรายได้เสริมให้กับครอบครัว รวมทั้งมุ่งหวังที่จะสร้างประโยชน์ให้กับสังคม จึงได้จัดตั้งศูนย์เรียนรู้การปลูกผักปลอดภัย เพื่อเป็นต้นแบบให้เกษตรกรและประชาชนทั่วไปได้เข้ามาศึกษาเรียนรู้ โดยศูนย์วิจัยและพัฒนาการเกษตรบุรีรัมย์ ได้ส่งเสริม สนับสนุน ผลักดันให้สมาชิกกลุ่มวิสาหกิจชุมชนฯ เข้าสู่รับการรับรองแหล่งผลิต GAP พืช ตั้งแต่ปี 2558 จำนวน 36 แปลง พื้นที่ 18 ไร่ และดำเนินงานตามนโยบายกระทรวงเกษตรและสหกรณ์ ลดต้นทุนการผลิต เพิ่มรายได้ให้กับเกษตรกร โดยสนับสนุนเทคโนโลยีและนวัตกรรมการปลูกผักปลอดภัยด้วยการใช้ชีวภัณฑ์ป้องกันกำจัดศัตรูพืช ได้แก่ ไส้เดือนฝอยสายพันธุ์ไทยและแมลงหางหนีบ และการปรับปรุงบำรุงดินด้วยการใช้แหนแดงและปุ๋ยหมักเติมอากาศ ที่เกษตรกรสามารถผลิตใช้เองได้อย่างต่อเนื่อง มาตั้งแต่ปี 2560 รวมทั้งคัดเลือกและให้การสนับสนุนปัจจัยการผลิตแก่วิสาหกิจชุมชนฯ เพื่อเป็นจุดเรียนรู้เกษตรทฤษฎีใหม่ ในโครงการเกษตรทฤษฎีใหม่ ( 5 ประสาน สืบสานเกษตรทฤษฎีใหม่ ถวายในหลวง) ในปี 2563 ด้วย
วันพฤหัสบดีที่ 11 กุมภาพันธ์ 2564
รมว.ยุติธรรม​ เปิดการขายทอดตลาดทรัพย์สินคดียาเสพติด​ ประเภทตุ๊กตาโมเดล ๒๘๖​ รายการ​ ประเดิมตัวแรกโมเดลลูฟี่​ วันพีช ด้วยราคา ๑๑๑,๐๐๐​ ​บาท​ พร้อมตั้งเป้ายึดทรัพย์ตัดวงจรนักค้ายาเสพ
นาย​สมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​ เป็นประธาน​เปิดการขายทอดตลาดทรัพย์สินที่ไม่เหมาะสมที่จะเก็บรักษา​ ครั้งที่ ๑/๒๕๖๔
ในวันเสาร์ที่ ๖ กุมภาพันธ์​ ๒๕๖๔​ เวลา​ ๐๙.๓๐​ น.​ ณ​ สำนักงาน​ ป.ป.ส.​ เขตดินแดง​ กรุงเทพฯ นาย​สมศักดิ์​ เทพ​สุ​ทิน​ รัฐมนตรี​ว่าการ​กระทรวง​ยุติธรรม​ เป็นประธาน​เปิดการขายทอดตลาดทรัพย์สินที่ไม่เหมาะสมที่จะเก็บรักษา​ ครั้งที่ ๑/๒๕๖๔ โดยมีว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม​ พร้อมด้วยนายวิชัย ไชยมงคล เลขาธิการ ป.ป.ส. และผู้บริหารของสำนักงาน ป.ป.ส.​ ร่วมในพิธี
รัฐมนตรี​ว่าการ​กระทรวง​ยุติธรรม​ กล่าวว่า​ การขายทอด​ตลาดทรัพย์​สินที่ไม่เหมาะสมจะเก็บรักษาเป็นกระบวนการหนึ่งในมาตรการปราบปรามและบังคับใช้กฎหมายตามนโยบายการปราบปรามยาเสพติดของรัฐบาลตาม​พระราชบัญญัติ​มาตรการ​ในการปราบปรามผู้กระทำความผิดเกี่ยวกับคดียาเสพติด พ.ศ.​ ๒๕๓๔​ ซึ่งเป็นเครื่องมือหลักในการจัดการกับทรัพย์สินของนักค้ายาเสพติด และกลุ่ม​ผู้มีอิทธิพล​ที่เกี่ยวข้องกับยาเสพติด​ เพื่อเป็นการตัดวงจรและศักยภาพทางการเงิน​
ซึ่งการขายทอดตลาด​ทรัพย์สิน​ฯ​ ครั้งนี้เป็นประเภทตุ๊กตาโมเดล จำนวน​ ๒๘๖ รายการ​ที่ตรวจยึดไว้ในคดียาเสพติดรายสำคัญที่นักค้ายาเสพติดนำเงินที่ได้จากการจำหน่ายยาเสพติดไปแปรสภาพเป็นทรัพย์สินดังกล่าว เป็นการบริหารจัดการทรัพย์สินที่ตรวจยึดไว้ในคดียาเสพติด ตาม​พระราชบัญญัติ​มาตรการ​ในการปราบปรามผู้กระทำความผิดเกี่ยวกับยาเสพติด พ.ศ.​ ๒๕๓๔ เมื่อดำเนินการขายทอด​ตลาดทรัพย์​สินได้แล้วจะทำการยึดและเก็บรักษาเงินที่ได้จากการขายทอดตลาด​ไว้แทน โดยนำเข้าฝากกับสถาบันการเงิน หากศาลมีคำสั่งยกฟ้องในคดีอาญาหลัก หรือยกคำร้องขอริบ​ทรัพย์สิน​ และคณะกรรมการตรวจสอบ​ทรัพย์สิน​มีมติให้คืนทรัพย์สินแก่เจ้าของ​ทรัพย์สิน​ สำนักงาน​ ป.ป.ส.จะดำเนินการคืนเงินพร้อมดอกเบี้ยให้แก่เจ้าของทรัพย์สินนั้น แต่หากศาลมีคำสั่งริบทรัพย์สินให้ตกเป็นของกองทุนป้องกันและปราบปรามยาเสพติด จะส่งมอบเงินที่ได้จากการขายทอดตลาดทรัพย์สินนั้นให้แก่กองทุนป้องกันและปราบปรามยาเสพติด​ เป็นการลดภาระค่าใช้จ่ายให้แก่รัฐบาล และเป็นการนำไปใช้ประโยชน์ในการแก้ไขปัญหายาเสพติดของประเทศ ๔ ด้าน คือ ๑.​ ด้านการป้องกัน ๒.​ ด้านปราบปราม ๓. ด้านบำบัดฟื้นฟู และ​ ๔.​ ด้านบุคลากร รวมถึงช่วยเหลือเจ้าหน้าที่ที่ได้รับบาดเจ็บหรือเสียชีวิตจากการปฏิบัติหน้าที่ปราบปรามยาเสพติด ตลอดจนเป็นเงินสินบนรางวัล
ทั้งนี้​ รัฐบาลวางเป้าหมายการยึดอายัดทรัพย์สินในปีงบประมาณ​ พ.ศ.​ ๒๕๖๔​ ไว้จำนวน ๖,๐๐๐​ ล้านบาท ซึ่งในไตรมาสแรก (ตุลาคม​ ๒๕๖๓ -​ มกราคม​ ๒๕๖๔) มีผลการยึดอายัดทรัพย์สินมูลค่า ๑,๐๔๔ ล้านบาท​ และการดำเนินการกับคดีค้างเก่ามูลค่า ๗๖๗ ล้านบาท​ รวมผลการดำเนินการมูลค่าประมาณ ๑,๘๑๑ ล้านบาท​ หรือคิดเป็นร้อยละ ๓๐.๑๙
จากนั้นรัฐมนตรีว่าการกระทรวงยุติธรรม​ และคณะผู้บริหาร​ ได้ร่วมรับชมการประมูล และมอบตุ๊กตาโมเดลลูฟี่ ขนาดเท่าตัวจริง​ จากการ์ตูนวันพีช​ให้แก่ผู้ที่ชนะการประมูลด้วยราคา ๑๑๑,๐๐๐ บาท
วันพฤหัสบดีที่ 11 กุมภาพันธ์ 2564
รองนายกรัฐมนตรี เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ ๑/๒๕๖๔
รองนายกรัฐมนตรี เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ ๑/๒๕๖๔
วันที่ ๑๐ กุมภาพันธ์ ๒๕๖๔ เวลา ๑๓.๓๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการส่งเสริมคุณธรรมแห่งชาติ ครั้งที่ ๑/๒๕๖๔ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา กรรมการ ผู้ทรงคุณวุฒิ และผู้แทนหน่วยงานที่เกี่ยวข้อง เข้าร่วมประชุม ณ ห้องประชุม ๓๐๑ ตึกบัญชาการ ๑ ทำเนียบรัฐบาล
วันพฤหัสบดีที่ 11 กุมภาพันธ์ 2564
หนุนใช้ e – อั่งเปา แทนเงินสดต้อนรับตรุษจีน
...
ซินเจียยู่อี่ ซินนี้ฮวดใช้ แฟนเพจไทยคู่ฟ้า
ช่วงนี้ถือว่าเป็นเทศกาล “แจกอั่งเปา”
ให้ลูกให้หลานในครอบครัว
.
เทศกาลตรุษจีนปีนี้ ยังคงอยู่ในช่วงโควิด-19
ดังนั้น เพื่อให้การแจกอั่งเปา
เป็นไปอย่างปลอดภัย
แอดมินขอสนับสนุน e – อั่งเปา
แทนการให้เงินสดนะครับ
.
โดยการจ่ายเงินผ่าน
Netbank ของธนาคารต่าง ๆ
ซึ่งสะดวกสบายและปลอดภัย
เพียงแค่ปลายนิ้วสัมผัส
และยังช่วยลดปริมาณ
ซองอั่งเปาอีกด้วย
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
วันพฤหัสบดีที่ 11 กุมภาพันธ์ 2564
ความคืบหน้าโครงการเราชนะและการเปิดรับลงทะเบียนออนไลน์วันสุดท้ายในวันพรุ่งนี้
ความคืบหน้าการเปิดรับลงทะเบียนโครงการเราชนะ สำหรับกลุ่มประชาชนทั่วไปในระหว่างวันที่ 29 ม.ค. – 12 ก.พ.2564 ทางเว็บไซต์ www.เราชนะ.com จากข้อมูลล่าสุด ณ วันที่ 11 ก.พ.2564 มีประชาชนสนใจลงทะเบียนแล้วมากกว่า 10.73 ล้านคน
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าเกี่ยวกับการเปิดรับลงทะเบียนโครงการเราชนะ (โครงการฯ) สำหรับกลุ่มประชาชนทั่วไปในระหว่างวันที่ 29 มกราคม – 12 กุมภาพันธ์ 2564 ทางเว็บไซต์ www.เราชนะ.com ว่า จากข้อมูลล่าสุด ณ วันที่ 11 กุมภาพันธ์ 2564 มีประชาชนสนใจลงทะเบียนแล้วมากกว่า 10.73 ล้านคน โดยมีผู้ที่ผ่านการคัดกรองขอคุณสมบัติเบื้องต้นก่อนยืนยันรับสิทธิ์โครงการฯ แล้วกว่า 6.8 ล้านคน
โฆษกกระทรวงการคลังเน้นย้ำว่า ในวันพรุ่งนี้ (12 กุมภาพันธ์ 2564) จะเป็นวันสุดท้ายของการเปิดรับลงทะเบียนโครงการฯ สำหรับกลุ่มประชาชนทั่วไป จึงขอเชิญชวนประชาชนที่สนใจให้มาลงทะเบียนได้ทางเว็บไซต์ www.เราชนะ.com อย่างไรก็ดี สำหรับประชาชนที่ลงทะเบียนแล้ว แต่ได้รับข้อความสั้น (SMS) แจ้งเตือนสถานะ “ลงทะเบียนไม่สำเร็จ” สามารถลงทะเบียนใหม่ทางเว็บไซต์ www.เราชนะ.com ได้ทันทีหลังจากที่ได้รับ SMS แจ้งเตือนและต้องดำเนินการให้เสร็จภายในวันที่ 12 กุมภาพันธ์ 2564 ซึ่งเป็นวันสุดท้ายในการเปิดรับลงทะเบียนโครงการฯ
สำหรับกลุ่มผู้ถือบัตรสวัสดิการแห่งรัฐ (กลุ่มผู้ถือบัตรฯ) จะได้รับวงเงินสิทธิ์เข้าบัตรสวัสดิการแห่งรัฐงวดที่ 2 ในวันศุกร์ที่ 12 กุมภาพันธ์ 2564 โดยสามารถสะสมวงเงินสิทธิ์เพื่อใช้จ่ายผ่านบัตรสวัสดิการแห่งรัฐได้ จนถึงวันที่ 31 พฤษภาคม 2564 ทั้งนี้ กลุ่มผู้ถือบัตรฯ สามารถตรวจสอบวงเงินสิทธิ์คงเหลือ (Balance) ได้ที่เครื่องกดเงินสดอัตโนมัติ (Cash Machine หรือ ATM) ของธนาคารกรุงไทย จำกัด (มหาชน) (ธนาคารกรุงไทย) เครื่องรูดบัตร (Electronic Data Capture หรือ EDC) ที่ร้านค้าธงฟ้าราคาประหยัดพัฒนาเศรษฐกิจท้องถิ่น หรือระบบตรวจสอบวงเงินสิทธิ์คงเหลือผ่านระบบอัตโนมัติของธนาคารกรุงไทย โทร 0 2109 2345 กด 3 (ตลอด 24 ชั่วโมง)
อนึ่ง ธนาคารกรุงไทยจะเปิดรับลงทะเบียนสำหรับกลุ่มผู้ที่ต้องการความช่วยเหลือเป็นพิเศษ เช่น ไม่สามารถเข้าถึงระบบอินเทอร์เน็ต ไม่มีสมาร์ทโฟนทำให้ไม่สามารถใช้งานแอปพลิเคชัน “เป๋าตัง” ได้ หรือผู้ที่อยู่ในภาวะพึ่งพิง ตั้งแต่วันที่ 15 – 25 กุมภาพันธ์ 2564 โดยประชาชนในกลุ่มดังกล่าวที่สนใจสมัครเข้าร่วมโครงการฯ สามารถนำบัตรประชาชนแบบสมาร์ทการ์ด (Smart Card) ไปติดต่อขอลงทะเบียนได้ที่สาขาหรือจุดบริการเคลื่อนที่ของธนาคารกรุงไทย หากประชาชนท่านใดที่อยู่ในกลุ่มดังกล่าวไม่มีบัตรประชาชนสมาร์ทการ์ด ขอให้ติดต่อขอทำใหม่ได้ที่สำนักงานเทศบาล สำนักงานเขต ที่ว่าการอำเภอ หรือสำนักบริหารการทะเบียน กรมการปกครอง หน่วยบริการจัดทำบัตรเคลื่อนที่ของกรมการปกครอง หรือสำนักงานหรือที่ทำการขององค์กรปกครองส่วนท้องถิ่นภายในระยะเวลาดังกล่าว
สำนักงานเศรษฐกิจการคลัง
โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จำกัด (มหาชน)
โทร. 0 2111 1144
วันพฤหัสบดีที่ 11 กุมภาพันธ์ 2564
นายกฯ อวยพรตรุษจีนแก่คนไทยเชื้อสายจีนให้สุขสมหวัง ร่ำรวยตลอดปี
นายกฯ อวยพรตรุษจีนแก่คนไทยเชื้อสายจีนให้สุขสมหวัง ร่ำรวยตลอดปี
วันนี้ (11 กุมภาพันธ์ 2564) พลเอก ประยุทธ์ จันทร์โอชา นายกรัฐมนตรี ได้มีวีดิทัศน์เพื่ออวยพรชาวไทยเชื้อสายจีน เนื่องในเทศกาลตรุษจีน หรือวันขึ้นปีใหม่ของชาวจีน
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่าเนื่องในโอกาสช่วงเทศกาลตรุษจีนวันที่ 12 กุมภาพันธ์ 2564 นี้ นายกรัฐมนตรีได้มีวีดิทัศน์กล่าวอวยพรชาวไทยเชื้อสายจีน โดยอวยพรให้ ชาวไทยเชื้อสายจีนทุกท่านสุขสมหวังและร่ำรวยตลอดปี “ซินเจิ้งหรูอี้ ซินเหนียนฟาไฉ” นายกรัฐมนตรีได้กล่าวว่า เป็นครั้งแรกที่รัฐบาลไทยได้ประกาศให้วันที่ 12 กุมภาพันธ์ 2564 เป็นวันหยุดพิเศษในช่วงเทศกาลตรุษจีน จึงถือเป็นโอกาสสำคัญที่จะได้ระลึกถึงสายสัมพันธ์ที่ใกล้ชิดระหว่างไทยกับจีน มิตรภาพ ความผูกพัน และความร่วมมืออย่างแข็งขันระหว่างรัฐบาลของทั้งสองประเทศ ทั้งนี้ แม้สถานการณ์การโรคโควิด-19 ทำให้ไม่สามารถเดินทางไปมาหาสู่กันได้ นายกรัฐมนตรีเชื่อมั่นว่าไทยและจีนจะขับเคลื่อนความสัมพันธ์ระหว่างกันให้แน่นแฟ้นยิ่งขึ้น และก้าวข้ามผ่านความท้าทายต่างๆ ได้ด้วยดี
ทั้งนี้ โฆษกประจำสำนักนายกรัฐมนตรีได้กล่าวว่า นายกรัฐมนตรีชื่นชมมิตรภาพความสัมพันธ์ไทยจีนเสมอมา โดยทั้งสองประเทศได้สถาปนาความสัมพันธ์ทางการทูตระหว่างกันมาแล้วกว่า 45 ปี เป็นความร่วมมือทวิภาคีที่มีพลวัตอย่างต่อเนื่องแม้ในช่วงเวลาที่ทั้งสองประเทศประสบกับความท้าทายจากสถานการณ์แพร่ระบาดของโรคโควิด-19 และเชื่อมั่นว่าในภายหลังเมื่อสถานการณ์โควิด-19ดีขึ้นแล้ว ทั้งสองประเทศจะมีความร่วมมือกันในทุกมิติ โดยเฉพาะอย่างยิ่งเศรษฐกิจและสังคมเพื่อเดินหน้าสู่การพัฒนาร่วมกัน
วันอาทิตย์ที่ 7 กุมภาพันธ์ 2564
นายกฯ กำชับ ควบคุมราคาสินค้าช่วงตรุษจีน ป้องกันการฉวยโอกาสขึ้นราคา เอาเปรียบประชาชน
นายกฯ กำชับ ควบคุมราคาสินค้าช่วงตรุษจีน ป้องกันการฉวยโอกาสขึ้นราคา เอาเปรียบประชาชน
เมื่อวันที่7ก.พ.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าในช่วงเทศกาลตรุษจีน2564ซึ่งตรงกับวันที่12ก.พ.นี้โดยประชาชนนิยมออกไปเลือกซื้อวัตถุดิบเพื่อประกอบพิธีในการไหว้บรรพบุรุษพล.อ.ประยุทธ์จันทร์โอชานายกรัฐมนตรีและรมว.กลาโหมจึงได้กำชับหน่วยงานที่เกี่ยวข้องโดยเฉพาะกรมการค้าภายในกระทรวงพาณิชย์ให้ดูแลควบคุมราคาสินค้าให้อยู่ในเกณฑ์ที่เหมาะสมตรวจตราป้องกันการฉวยโอกาสขึ้นราคาสินค้าเอาเปรียบประชาชนพร้อมกำชับให้ร้านค้าต้องปิดป้ายแสดงราคาอย่างชัดเจนเพื่อง่ายในการตรวจสอบราคาและความสะดวกของประชาชน นอกจากนี้การไม่ปิดป้ายแสดงราคาสินค้ายังมีโทษตามกฎหมายด้วย
น.ส.ไตรศุลีกล่าวว่าในเทศกาลตรุษจีนปีนี้คาดการณ์ว่าประชาชนจะเลือกซื้อสินค้าผ่านช่องทางออนไลน์มากขึ้นนายกรัฐมนตรีจึงขอให้หน่วยงานที่เกี่ยวข้องตรวจสอบการจำหน่ายสินค้าผ่านช่องทางออนไลน์ทุกแพลตฟอร์มโดยตรวจสอบทั้งราคาและการโฆษณาเกินจริงป้องกันการเอารัดเอาเปรียบผู้บริโภครวมถึงป้องกันมิจฉาชีพโฆษณาชวนเชื่อหลอกลวงประชาชนจึงให้ประชาชนได้ตรวจสอบข้อมูลก่อนเลือกซื้อสินค้าหากพบพฤติกรรมเข้าข่ายการกระทำความผิดสามารถแจ้งเบาะแสได้ที่สำนักงานคณะกรรมการคุ้มครองผู้บริโภค(สคบ.) 1166
น.ส.ไตรศุลีกล่าวว่าตรุษจีนวันที่12ก.พ.นี้รัฐบาลกำหนดให้เป็นวันหยุดราชการกรณีพิเศษโดยพล.อ.ประยุทธ์เชิญชวนประชาชนจับจ่ายใช้สอยในช่วงเทศกาลตรุษจีนโดยสามารถซื้อสินค้าและบริการผ่านมาตรการกระตุ้นเศรษฐกิจของภาครัฐได้เช่นโครงการคนละครึ่งโครงการเราชนะฯลฯทั้งนี้เพื่อช่วยกระตุ้นเศรษฐกิจก่อให้เกิดการหมุดเวียนของเม็ดเงินกระจายสู่ประชาชนอย่างทั่วถึงช่วยบรรเทาผลกระทบทางเศรษฐกิจจากสถานการณ์โควิด-19อย่างไรก็ตามขอให้ประชาชนเว้นระยะห่างเพื่อป้องกันโรคโควิด-19ด้วย
..............
วันอาทิตย์ที่ 7 กุมภาพันธ์ 2564
นายกรัฐมนตรี แนะนำหนังสือน่าอ่าน ชื่อ “ความรู้เรื่องเมืองไทย”
นายกรัฐมนตรี แนะนำหนังสือน่าอ่าน ชื่อ “ความรู้เรื่องเมืองไทย”
นายอนุชาบูรพชัยศรีโฆษกประจำสำนักนายกรัฐมนตรีเปิดเผยว่าในช่วงหนึ่งของการประชุมร่วมกับคณะกรรมการและคณะตัวแทนภาคประชาชนเพื่อการขับเคลื่อนการปฏิรูปการศึกษาเมื่อปลายสัปดาห์ที่ผ่านมาพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้แนะนำหนังสือน่าอ่านให้แก่คณะที่เข้าพบมีชื่อว่า“ความรู้เรื่องเมืองไทย”เขียนโดยดร.วิชิตวงศ์ณป้อมเพชร
ทั้งนี้เนื้อหาของหนังสือเล่มดังกล่าวเป็นการบรรยายให้มีความรู้จักประเทศไทยเข้าใจสังคมไทยและมีความตระหนักในความเป็นไทยซึ่งผู้เขียนไม่ได้บรรยายถึงอะไรที่เรียกกันว่า“ฮาร์ดแวร์”ประเภททุ่งนาป่าเขาหรือหาดทรายขาวสะอาดที่มองเห็นสุดสายตาหรือวัดวาอารามและสถาปัตยกรรมที่มีความวิจิตรพิศดารหรือแม้กระทั่งขนบธรรมเนียมประเพณีที่สัมผัสได้แต่สิ่งที่ผู้เขียนบรรยายเป็นประเภท“ซอฟท์แวร์”คือความรู้สึกนึกคิดทัศนคติความเชื่อความศรัทธาจิตสำนึกตลอดจน“สไตล์”อันเป็นลักษณะพื้นฐานของไทยเราซึ่งหมายถึง“วิธี”แบบไทยในการคิดการพูดและการทำแนะนำโครงสร้างระบบและกลไกการเมืองการปกครองเศรษฐกิจและสังคมที่เป็นอยู่ในปัจจุบันโดยหยิบยกเอาประเด็นที่สำคัญและสามารถเข้าใจได้ทันทีมาพิจารณาเชิงวิเคราะห์เช่นเรื่องระบอบการปกครองที่มี“ประชาธิปไตย”เป็นจุดขัดแย้งเรื่องเศรษฐกิจทุนนิยมที่เข้ามาครอบงำเศรษกิจและสังคมไทยเรื่องทัศนะทางสังคมของคนไทยที่ตกอยู่ภายใต้อิทธิพลและการชี้นำของสื่อโฆษณาตลอดจนเรื่องที่เกี่ยวกับจิตสำนึกที่ขาดหายไปเรื่องการเปลี่ยนแปลงทางสังคมในช่วงเวลาประมาณ150กว่าปีที่ผ่านมาซึ่งเป็นลักษณะของ“วิวัฒนาการสังคม”ที่คนไทยพึงจะต้องมีความรู้และความเข้าใจว่ากว่าที่จะมาถึงวันนี้สังคมไทยของเราได้ผ่านอะไรมาบ้างการที่คนไทยมีความรู้สึกนึกคิดที่ผูกพันกับ“วิวัฒนาการสังคมไทย”จะทำให้มีความเข้าใจทั้งปัจจุบันและอนาคต
นอกจากนี้ยังมีการนำเสนอบรรดาสิ่งที่เป็น“จุดแข็ง”ของไทยเราเช่นสถาบันพระมหากษัตริย์ความสามัคคีปรองดองระหว่างศาสนาที่ต่างกันความเป็นมิตรกับชาวต่างประเทศความพร้อมในการรับการเปลี่ยนแปลงเพื่อความทันสมัยฯลฯแม้กระทั่งการให้ความสำคัญต่อผลสำเร็จในเชิงปฏิบัติและการมีอารมณ์ขันที่คลายความเครียด
นายอนุชาเผยเพิ่มเติมว่า“นายกรัฐมนตรีได้กล่าวว่าหนังสือ-ความรู้เรื่องเมืองไทยทำให้รู้จักประเทศไทยเข้าใจสังคมไทยและตระหนักในความเป็นไทยได้ดียิ่งขึ้นอีกทั้งยังช่วยให้รู้จักไทยในมุมที่ถูกต้องมากยิ่งขึ้นด้วย”
................
วันอาทิตย์ที่ 7 กุมภาพันธ์ 2564
“เราชนะ” ลงทะเบียนจ่อ10 ล้านคน 15 ก.พ ถึงคิวคนไม่มีสมาร์ทโฟน กรุงไทยจัดหน่วยเคลื่อนที่อำนวยความสะดวก
“เราชนะ” ลงทะเบียนจ่อ10 ล้านคน 15 ก.พ ถึงคิวคนไม่มีสมาร์ทโฟน กรุงไทยจัดหน่วยเคลื่อนที่อำนวยความสะดวก
นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่าตามที่โครงการเราชนะได้เปิดให้ประชาชนลงทะเบียนเพื่อรับเงินช่วยเหลือเยียวยาผ่านเว็บไซต์เราชนะตั้งแต่วันที่29ม.ค.ตัวเลขนับถึงวันที่5ก.พ.มีผู้ลงทะเบียนแล้ว9.54ล้านคนซึ่งการลงทะเบียนจะเปิดถึงวันที่12ก.พ.สำหรับประชาชนที่ไม่มีสมาร์ทโฟนทางกระทรวงการคลังล่าสุดแจ้งว่าจะเปิดให้ลงทะเบียนที่ธนาคารกรุงไทยทุกสาขาหรือหน่วยรับลงทะเบียนเคลื่อนที่ของธนาคารกรุงไทยเพื่อเป็นการอำนวยความสะดวกแก่ประชาชนโดยจะเปิดให้ลงทะเบียนตั้งแต่วันที่15ก.พ.เป็นต้นไปยังไม่มีกำหนดปิดรับลงทะเบียน
อนึ่งเพื่อความเข้าใจที่ชัดเจนต่อมาตรการเยียวยาลดภาระค่าครองชีพของรัฐบาลจะขอแบ่งประชาชนออกเป็น4กลุ่มดังนี้
1)กลุ่มผู้ถือบัตรสวัสดิการแห่งรัฐสามารถใช้วงเงินจากโครงการเราชนะได้กับร้านค้าที่เคยใช้อยู่บริการอยู่แล้วเช่นร้านธงฟ้ารวมถึงร้านค้าร่วมโครงการคนละครึ่งและโครงการเราชนะด้วยการสแกนบัตรฯผ่านแอปพลิเคชั่นถุงเงินเริ่มแล้วเมื่อ5ก.พ.
2)กลุ่มที่มีแอปพลิเคชั่นเป๋าตัง(จากโครงการคนละครึ่ง/เราเที่ยวด้วยกัน)สามารถตรวจสอบสิทธิได้ตั้งแต่วันที่5ก.พ.
3)กลุ่มที่ลงทะเบียนใหม่สามารถตรวจสอบสิทธิได้ตั้งแต่วันที่8ก.พ.
การตรวจสอบสิทธิต้องเข้าไปที่เว็บไซด์เราชนะกดที่ช่อง“ตรวจสอบสถานะผู้ได้รับสิทธิ”หากพบว่า“ไม่ผ่านการคัดกรองคุณสมบัติ”สามารถแสดงความประสงค์ขอทบทวนสิทธิได้ทางเว็บไซต์เราชนะตั้งแต่8ก.พ.ทั้งนี้ผู้ที่ได้รับสิทธิทางกระทรวงการคลังจะโอนวงเงินให้ครั้งแรก2,000บาทผ่านแอปพลิเคชั่นเป๋าตังเริ่มวันที่18ก.พ.และจะทยอยโอนให้จนครบ7,000บาทในปลายเดือนมี.ค.จึงขออย่าได้กังวลที่ตอนนี้ไม่มีวงเงินโอนไปถึงมือ
4)กลุ่มผู้ประกันตนมาตรา33ที่ล่าสุดนายกรัฐมนตรีได้เห็นชอบการเยียวยา ภายใต้โครงการ“ม33เรารักกัน”โดยกระทรวงแรงงานให้ข้อมูลว่าผู้ประกันตนฯจะได้รับการช่วยเหลือค่าครองชีพคนละ4,000บาทผ่านแอปพลิเคชั่นเป๋าตังมีเงื่อนไขคือต้องไม่มีเงินฝากในสถาบันการเงินรวมกันเกิน5แสนบาทไม่ถือบัตรสวัสดิการแห่งรัฐจะเปิดให้เริ่มลงลงทะเบียนช่วงกลางเดือนนี้ที่ www.ม33เรารักกัน.comการโอนเงินจะแบ่งเป็น4ครั้งตั้งแต่มี.ค.-เม.ย.เรื่องนี้จะเสนอให้ครม.พิจารณาวันที่15ก.พ.
สิทธิการใช้เงินของทุกกลุ่มมีถึงวันที่31พ.ค.ใช้ไม่หมดในแต่ละงวดสามารถสะสมไว้ได้
นางสาวรัชดากล่าวด้วยว่ารัฐบาลอยากให้ร้านค้ารายย่อยผู้ให้บริการและผู้ประกอบการที่ไม่ใช่นิติบุคคลเข้าร่วมโครงการเราชนะ”ให้มากๆเพราะเป็นโอกาสที่ทางร้านจะได้เพิ่มลูกค้าและเพิ่มรายได้ซึ่งขณะนี้ได้มีการขยายประเภทผู้ให้บริการมากขึ้นประกอบด้วย1)มอเตอร์ไซค์รับจ้างแท็กซี่รถตู้สามล้อเครื่องรถสองแถวสามล้อถีบ2)ร้านนวดสปาร้านตัดผมทำเล็บ3)สถานพยาบาลที่ไม่รับผู้ป่วยค้างคืนแพทย์แผนจีนคลินิกรักษาทางการแพทย์อื่นๆ4)หอพักอพาร์ตเมนท์แฟลต5)ตัดเย็บซ่อมสินค้า/เสื้อผ้า6)ซ่อมรถยนต์/จักรยานยนต์/จักรยาน7)ซ่อมประปาไฟฟ้าแอร์8)งานก่อสร้างขนาดเล็กบริการทำสวน/ตกแต่งสวน9)รับเหมาทำความสะอาด/ฆ่าเชื้อ/ฉีดปลวก10)ซักรีดผู้สนใจลงทะเบียนได้ที่เว็บไซต์เราชนะส่วนร้านอาหารและเครื่องดื่มและร้านจำหน่ายสินค้าทั่วไปลงทะเบียนที่เว็บไซต์คนละครึ่งได้ถึงวันที่31มี.ค. การจ่ายเงินให้กับร้านค้าจะโอนให้ในวันรุ่งขึ้นไม่เว้นวันหยุดราชการและเจ้าของร้านจะเห็นยอดขายในแต่ละวันผ่านแอปพลิเคชั่นถุงเงินในทุกๆวัน
.............
วันพุธที่ 24 กุมภาพันธ์ 2564
การประชุมคณะกรรมการอ้อยและน้ำตาลทราย ครั้งที่ 2/2564
การประชุมคณะกรรมการอ้อยและน้ำตาลทราย ครั้งที่ 2/2564
นายอำพันธุ์เวฬุตันติรองปลัดกระทรวงเกษตรและสหกรณ์เข้าร่วมการประชุมคณะกรรมการอ้อยและน้ำตาลทรายครั้งที่2/2564ในฐานะกรรมการ(ผู้แทนกระทรวงเกษตรและสหกรณ์)โดยมีนายกอบชัยสังสิทธิสวัสดิ์ปลัดกระทรวงอุตสาหกรรมเป็นประธานณห้องประชุมชั้น1สำนักงานคณะกรรมการอ้อยและน้ำตาลทรายซึ่งที่ประชุมได้หารือและพิจารณาในประเด็นต่างๆที่สำคัญเช่นการเห็นชอบแต่งตั้งผู้แทนโรงงานและผู้แทนชาวไร่อ้อยเป็นกรรมการในคณะกรรมการบริหารตามพ.ร.บ.อ้อยและน้ำตาลทรายพ.ศ. 2527การอนุมัติประมาณการรายจ่ายงบประมาณกองทุนอ้อยและน้ำตาลทรายประจำปี2564ของสำนักงานคณะกรรมการอ้อยและน้ำตาลทราย(เพิ่มเติม)โครงการพัฒนาด้านอ้อยปี2564การเห็นชอบกำหนดนโยบายการอนุญาตให้โรงงานน้ำตาลจำหน่ายน้ำตาลทรายดิบภายในราชอาณาจักรฤดูการผลิตปี2563/2564การเห็นชอบกำหนดวันปิดหีบอ้อยผลิตน้ำตาลทรายฤดูการผลิตปี2563/2564การเห็นชอบจัดสรรน้ำตาลทรายภายใต้โควตาสหรัฐอเมริกาประจำปี2564ประกาศและระเบียบคณะกรรมการอ้อยและน้ำตาลทรายที่เกี่ยวข้องรวมถึงการเห็นชอบการปรับแผนการดำเนินการตามมาตรการแก้ไขปัญหาอ้อยไฟไหม้ในฤดูการผลิตปี2564/2565และฤดูการผลิตปี2565/2566เป็นต้น
วันพุธที่ 24 กุมภาพันธ์ 2564
งานแถลงข่าวการดำเนินการของกระทรวงพาณิชย์
งานแถลงข่าวการดำเนินการของกระทรวงพาณิชย์เกี่ยวกับการฉวยโอกาสโก่งราคาสินค้าตามโครงการคนละครึ่งและเราชนะ
ตามที่ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้สั่งการปลัดกระทรวงพาณิชย์ให้พาณิชย์ทุกจังหวัดลงพื้นที่ตรวจตราราคาสินค้าโดยเข้มงวด ป้องปรามไม่ให้มีการฉวยโอกาสขึ้นราคาสินค้า โดยเฉพาะร้านค้าในโครงการของรัฐบาล
นายสุพพัต อ่องแสงคุณ รองปลัดกระทรวงพาณิชย์ ในฐานะโฆษกกระทรวง เปิดเผยว่า กระทรวงพาณิชย์ได้มีการสั่งการให้สำนักงานพาณิชย์จังหวัดทั่วประเทศ ดำเนินการกำกับดูแล ไม่ให้มีการจำหน่ายสินค้าราคาแพงเกินสมควร และปิดป้ายแสดงสินค้าให้ชัดเจน ตาม พรบ. ว่าด้วยราคาสินค้าและบริการ พ.ศ. 2542 โดยให้สำนักงานพาณิชย์จังหวัดตรวจติดตามสถานการณ์การจำหน่ายสินค้า โดยเฉพาะกลุ่มร้านค้าที่เข้าร่วมโครงการของรัฐบาล ไม่ว่าจะเป็นเราชนะ คนละครึ่ง รวมถึงร้านธงฟ้าประชารัฐ อย่างใกล้ชิด พร้อมชี้แจงสร้างความเข้าใจในการปฏิบัติตาม พรบ. ว่าด้วยราคาสินค้าและบริการฯ ให้มีการปิดป้ายแสดงราคาอย่างชัดเจน ตรวจสอบการจำหน่าย และป้องปรามการฉวยโอกาสขึ้นราคาสินค้าแพงเกินสมควร กรณีมีข้อร้องเรียนการกระทำความผิด ให้ดำเนินการตรวจสอบโดยเร็วและดำเนินการตามกฎหมายอย่างเฉียบขาด และรายงานผลให้กระทรวงฯ ทราบทันที
เพื่อให้เป็นที่รับรู้แก่ประชาชนทั่วไป ให้สำนักงานพาณิชย์จังหวัดประชาสัมพันธ์การดำเนินการ โดยเน้นการป้องปรามการกระทำความผิดของร้านค้า หากพบหลักฐานว่าร้านค้าใดจำหน่ายสินค้าราคาแพงเกินสมควร จะถูกดำเนินคดีตามมาตรา 29 โดยมีโทษปรับไม่เกิน 140,000 บาท จำคุกไม่เกิน 7 ปี หรือทั้งจำทั้งปรับ หากประชาชนพบการกระทำความผิดให้แจ้งสายด่วนกรมการค้าภายใน 1569 หรือสำนักงานพาณิชย์จังหวัดทั่วประเทศ
วันพุธที่ 24 กุมภาพันธ์ 2564
รมว.กห.สหรัฐฯหารือสานต่อความร่วมมือทางทหาร พร้อมชื่มชมไทยรับมือกับสถานการณ์ COVID-19
พล.ท.คงชีพ ตันตระวาณิชย์ โฆษก กห. เปิดเผยว่า เมื่อ 23 ก.พ.64, 1900 (เวลาประเทศไทย) พล.อ. Lloyd Austin (ลอยด์ ออสติน) รมว.กห.สหรัฐฯ ได้หารือร่วมกับ พล.อ.ประยุทธ์ จันทร์โอชา นรม.และรมว.กห.ในโอกาสเข้ารับตำแหน่ง ผ่านระบบโทรศัพท์ทางไกล ณ ทำเนียบรัฐบาล
ทั้งสองฝ่ายได้ชื่นชมความสัมพันธ์ทางทหารระหว่างกันที่มีมายาวนาน ในฐานะไทยเป็นพันธมิตรที่เก่าแก่ที่สุดของสหรัฐฯในภูมิภาค พร้อมทั้งได้หารือสานต่อความร่วมมือทางทหารและแลกเปลี่ยนข้อคิดเห็นความมั่นคงของภูมิภาคร่วมกัน
พล.อ. Lloyd Austin ได้กล่าวชื่นชมไทยในการรับมือกับการแพร่ระบาดของโรค COVID-19 ได้เป็นอย่างดี พร้อมกล่าวว่าไทยเป็นประเทศที่มีบทบาทนำในภูมิภาคและขอให้ไทยใช้ความสัมพันธ์อันดีระหว่างกัน ช่วยแก้ปัญหาสถานการณ์ในภูมิภาค โดยสหรัฐฯยึดมั่นในหลักกฎหมายและหลักมนุษยธรรม และพร้อมให้การสนับสนุนไทย และได้กล่าวขอบคุณ กห.ที่สนับสนุนและให้ความร่วมมือทางทหารที่ผ่านมา โดยเฉพาะการฝึก Cobra Gold และยินดีให้การสนับสนุนการฝึก การศึกษาทางทหาร รวมทั้งความร่วมมือด้านอุตสาหกรรมป้องกันประเทศและด้านวิทยาศาสตร์และเทคโนโลยี เพื่อพัฒนาเสริมสร้างกำลังกองทัพไปด้วยกัน
พล.อ.ประยุทธ์ฯ ได้กล่าวแสดงความยินดีกับ พล.อ. Lloyd และขอบคุณ สหรัฐฯ ที่ให้การสนับสนุนทางทหารและการแก้ปัญหา COVID-19 ที่ผ่านมา พร้อมย้ำว่าไทย ยึดมั่นในกฎบัตรอาเซียนและวิถีประชาธิปไตยและสนับสนุนการแก้ปัญหาในภูมิภาคตามหลักสันติวิธี โดยพร้อมที่จะพัฒนาและขับเคลื่อนความร่วมมือในทุกด้านกับสหรัฐให้มีความแน่นแฟ้นมากยิ่งขึ้น และพร้อมสนับสนุนสหรัฐฯ เข้ามามีส่วนร่วมแก้ปัญหาในภูมิภาคอย่างสร้างสรรค์ เพื่อความสงบมั่นคงและประโยชน์ของภูมิภาคร่วมกัน
วันพุธที่ 24 กุมภาพันธ์ 2564
กระทรวงยุติธรรม ประชุมคณะกรรมการกองทุนยุติธรรม ครั้งที่ ๒/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference)
ในวันจันทร์ที่ ๒๒ กุมภาพันธ์ ๒๕๖๔ เวลา ๑๔.๐๐ น. ณ ห้องประชุม ๑๐ - ๐๑ กระทรวงยุติธรรม ถนนแจ้งวัฒนะ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๒/๒๕๖๔ ผ่านระบบการประชุมทางไกล (Video Conference) โดยมี นายวัลลภ นาคบัว รองปลัดกระทรวงยุติธรรม พร้อมด้วยคณะกรรมการฯ และผู้เกี่ยวข้องเข้าร่วม เพื่อรับทราบรายงานผลการดำเนินงานตามบันทึกข้อตกลงการประเมินของกองทุนยุติธรรมประจำปีบัญชี ๒๕๖๔รายงานผลการช่วยเหลือเยียวยาแก่ผู้เสียหายและจำเลยในคดีอาญาของสำนักงานช่วยเหลือทางการเงินแก่ผู้เสียหายและจำเลยในคดีอาญา พร้อมนี้ ได้พิจารณา (ร่าง) รายงานประจำปีงบประมาณ พ.ศ. ๒๕๖๓ ของกองทุนยุติธรรม ตลอดจนพิจารณาแผนการบริหารความเสี่ยงประจำปี ๒๕๖๔ และคู่มือการบริหารความเสี่ยง
วันพุธที่ 24 กุมภาพันธ์ 2564
โครงการประกันรายได้เกษตรกรชาวสวนยาง ระยะที่ 2
คกก.บริหารโครงการประกันรายได้เกษตรกรชาวสวนยาง ระยะที่ 2 มีมติเห็นชอบขออนุมัติงบประมาณเพิ่มเติมจำนวน 4,990.435 ล้านบาท เพื่อจ่ายชดเชยแก่เกษตรกรชาวสวนยางในงวดที่ 5 – 6
นายประยูร อินสกุล รองปลัดกระทรวงเกษตรและสหกรณ์ เปิดเผยภายหลังการประชุมคณะกรรมการบริหารโครงการประกันรายได้เกษตรกรชาวสวนยาง ระยะที่ 2 ณ ห้องประชุมกระทรวงเกษตรและสหกรณ์ ว่า ตามที่ ครม. มีมติให้ดำเนินโครงการประกันรายได้เกษตรกรชาวสวนยาง ระยะที่ 2 นั้น กระทรวงเกษตรและสหกรณ์ โดยการยางแห่งประเทศไทย ได้มีการกำหนดเป้าหมายเกษตรกรที่เข้าร่วมโครงการ จำนวน 1,834,087 ราย แบ่งเป็น เกษตรกรชาวสวนยางที่ขึ้นทะเบียนกับการยางแห่งประเทศไทย จำนวน 1,142,294 ราย เกษตรกรที่แจ้งข้อมูลพื้นที่ปลูกยางกับการยางแห่งประเทศไทย จำนวน 419,060 ราย และ คนกรีดยางที่ขึ้นทะเบียนกับการยางแห่งประเทศไทย จำนวน 272,733 ราย โดยได้กำหนดระยะเวลาการชดเชยรายได้จำนวน 6 ครั้ง คือ ครั้งที่ 1 เดือนตุลาคม 2563 ครั้งที่ 2 เดือนพฤศจิกายน 2563 ครั้งที่ 3 เดือนธันวาคม 2563 ครั้งที่ เดือนมกราคม 2564 ครั้งที่ 5 เดือนกุมภาพันธ์ 2564 และครั้งที่ 6 เดือนมีนาคม 2564 ซึ่งจะมีการจ่ายเงินในเดือนถัดไปในแต่ละครั้ง
สำหรับผลการดำเนินงานที่ผ่านมา ได้มีการสั่งจ่ายเงินไปแล้ว ในงวดที่ 1 – 4 จำนวน 9,333.321 ล้านบาท (ข้อมูล ณ วันที่ 24 ก.พ. 64) คิดเป็นร้อยละ 96.04 ของวงเงินงบประมาณเงินชดเชยที่ ครม. อนุมัติ (9,717.995 ล้านบาท)
และจากสถานการณ์ปัจจุบันที่ราคายางพารามีความผันผวนไม่สอดคล้องกับราคายางที่คาดการณ์ ณ ช่วงเวลาที่จัดทำโครงการฯ เสนอคณะรัฐมนตรี เมื่อวันที่ 3 พฤศจิกายน 2563 ที่ผ่านมา ซึ่งจากการคำนวณประเมินสถานการณ์ราคายาง ณ ปัจจุบัน คาดการณ์ว่าจะต้องใช้งบประมาณในการชดเชยส่วนต่างราคาประกันในงวดที่ 5 – 6 วงเงินงบประมาณ 5,265.295 ล้านบาท ซึ่งเกินวงเงินที่เคยได้รับอนุมัติเบื้องต้น ที่ประชุมจึงมีมติเห็นชอบขออนุมัติงบประมาณเพิ่มเติมจำนวน 4,990.435 ล้านบาท (แบ่งเป็น งบประมาณสำหรับประกันรายได้เกษตรกรชาวสวนยาง 4,880.621 ล้านบาท และงบประมาณสำหรับชดเชยต้นทุนเงินในอัตราเงินฝากประจำ 12 เดือน ของ ธ.ก.ส. บวก 1 ภายในวงเงินไม่เกิน 109.814 ล้านบาท)
วันพุธที่ 24 กุมภาพันธ์ 2564
กสร.จับมือสมาคมความปลอดภัยฯ ฝึกฟรีเจ้าหน้าที่ด้านความปลอดภัย มุ่งลดการเกิดอุบัติเหตุและโรคเนื่องจากการทำงาน
กรมสวัสดิการและคุ้มครองแรงงานร่วมกับสมาคมส่งเสริมความปลอดภัยและอนามัยในการทำงาน (ประเทศไทย) ในพระราชูปถัมภ์ฯ จัดอบรมเจ้าหน้าที่ความปลอดภัยในการทำงาน ฟรีของขวัญปีใหม่ 2564 จากกระทรวงแรงงาน เพื่อลดการเกิดอุบัติเหตุและโรคเนื่องจากการทำงาน
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายอภิญญา สุจริตตานันท์ อธิบดีกรมสวัสดิการและคุ้มครองแรงงาน เป็นประธานเปิดโครงการส่งเสริมและสนับสนุนภาคีเครือข่ายด้านความปลอดภัย อาชีวอนามัย และสภาพแวดล้อมในการทำงาน (SHAWPAT CSR) เมื่อวันที่ 24 กุมภาพันธ์ 2564 ณ ห้องประชุมเกวลินสฤษดิ์ สมาคมส่งเสริมความปลอดภัยและอนามัยในการทำงาน (ประเทศไทย) ในพระราชูปถัมภ์ฯ เปิดเผยว่า รัฐมนตรีว่าการกระทรวงแรงงาน มีนโยบายที่มุ่งพัฒนาคนให้มีความรู้ความเข้าใจเกี่ยวกับความปลอดภัยในการทำงาน เพื่อเป็นการป้องกันและลดอุบัติเหตุจากการทำงาน ทำให้ผู้ใช้แรงงาน ซึ่งเป็นพลังสำคัญในการส่งเสริมขีดความสามารถในการแข่งขัน และพัฒนาระบบเศรษฐกิจของประเทศได้มีคุณภาพชีวิตที่ดียิ่งขึ้น จึงมอบของขวัญปีใหม่ 2564 ภายใต้แคมเปญ “ฝึกฟรี มีทักษะ ชนะอุบัติภัย ใส่ใจแรงงาน” โดยมอบให้กรมสวัสดิการและคุ้มครองแรงงาน จัดฝึกอบรมในหลักสูตร “เจ้าหน้าที่ความปลอดภัยในการทำงานระดับบริหาร” ไม่เรียกเก็บค่าบริการ เพื่อช่วยแบ่งเบาภาระ ลดต้นทุน ค่าใช้จ่ายให้สถานประกอบกิจการ ในช่วงสถานการณ์โรคติดเชื้อไวรัสโคโรนา 2019 (covid-19) ซึ่งการอบรมในครั้งนี้ สมาคมส่งเสริมความปลอดภัยและอนามัยในการทำงาน (ประเทศไทย) ในพระราชูปถัมป์ฯ เป็นหน่วยฝึกอบรมที่ขึ้นทะเบียนกับกรมฯ ได้ให้ความร่วมมือจัดอบรมฟรี เพื่อสอดรับกับแนวนโยบายดังกล่าว
อธิบดี กสร. กล่าวต่อไปว่า การอบรมในครั้งนี้ มีผู้เข้ารับการอบรมประกอบด้วย ลูกจ้าง นายจ้าง จำนวน 45 คน ระยะเวลาการฝึกอบรมรวม 12 ชั่วโมง มีเนื้อหาหมวดวิชาการบริหารงานความปลอดภัย อาชีวอนามัย และสภาพแวดล้อมในการทำงาน หมวดวิชากฎหมายความปลอดภัย อาชีวอนามัย และสภาพแวดล้อมในการทำงาน และหมวดวิชาระบบการจัดการด้านความปลอดภัยในการทำงาน มีวัตถุประสงค์ เพื่อมุ่งหวังให้ผู้เข้ารับการอบรมตระหนักถึงความสำคัญของงานด้านความปลอดภัยในการทำงาน และนำความรู้ที่ได้รับไปพัฒนางานด้านความปลอดภัยในการทำงาน ลดการเกิดอุบัติเหตุและโรคเนื่องจากการทำงานลงหรือไม่เกิดขึ้น ซึ่งจะเป็นประโยชน์ต่อทั้งตัวผู้เข้ารับการอบรม เพื่อนร่วมงาน สถานประกอบกิจการและประเทศสืบไป
วันพุธที่ 24 กุมภาพันธ์ 2564
เปิดให้ยื่นเปลี่ยน รพ.ประกันสังคมได้ถึง 31 มี.ค. นี้
...
ผู้ประกันตน ที่ใช้สิทธิประกันสังคมฟังทางนี้
สำนักงานประกันสังคม เปิดให้ผู้ประกันตน
สามารถแจ้งขอเปลี่ยนแปลงสถานพยาบาลประจำปี 2564 ได้
.
ด้วยเหตุจำเป็นไม่ได้รับความสะดวก
ในการเข้ารับบริการทางการแพทย์
ณ สถานพยาบาลที่เลือกไว้ก่อนหน้านี้
เช่น ย้ายที่พักอาศัย ย้ายสถานที่ทำงาน เป็นต้น
.
สามารถแจ้งเปลี่ยนด้วยตนเองได้ที่
สำนักงานประกันสังคมทุกแห่งทั่วประเทศ
หรือทำรายการผ่านระบบออนไลน์
ที่เว็บไซต์สำนักงานประกันสังคมwww.sso.go.th
และแอปพลิเคชัน ของสำนักงานประกันสังคม
ได้ตั้งแต่บัดนี้ - 31 มี.ค. 64
.
หากมีข้อสงสัย สอบถามข้อมูลเพิ่มเติมได้ที่
สำนักงานประกันสังคมพื้นที่ทุกแห่งทั่วประเทศ
หรือ สายด่วนกระทรวงแรงงาน โทร.1506
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 24 กุมภาพันธ์ 2564
เคาะ! สินเชื่อ “มีที่ มีเงิน” ช่วย SMEs ท่องเที่ยว
...
ข่าวดีสำหรับผู้ประกอบการด้านท่องเที่ยว
รัฐบาลออกโครงการสินเชื่อดอกเบี้ยต่ำ “มีที่ มีเงิน”
เปิดโอกาสให้ SMEs ในภาคธุรกิจท่องเที่ยว
นำที่ดิน/สิ่งปลูกสร้างที่มีโฉนด แปลงเป็นเงินสดได้
.
ใช้เพียงโฉนดที่ดินเป็นหลักประกัน
ไม่ต้องผ่านการตรวจสอบเครดิตบูโร
ยื่นกู้กับ ธ.ออมสิน โดยให้วงเงินสูงสุด 70% จากราคาประเมิน
แต่ไม่เกิน 10 ล้านบาท สำหรับบุคคลธรรมดา
และไม่เกิน 50 ล้านบาท สำหรับนิติบุคคล
.
กำหนดระยะเวลากู้ 3 ปี คิดอัตราดอกเบี้ย 0.1% ในปีแรก
โดยสามารถยื่นขอสินเชื่อได้ตั้งแต่วันนี้ - 30 มิ.ย. 64
.
สามารถลงทะเบียนร่วมโครงการได้ที่www.gsb.or.th
หรือสอบถามเพิ่มเติมได้ที่ ธ.ออมสิน โทร. 1115
#ไทยคู่ฟ้า#รวมไทยสร้างชาติ#ร่วมต้านโควิด19
-------------------